Martin-Baker MB 5

Το **Martin-Baker MB 5** ήταν βρετανικό μονοκινητήριο μαχητικό του Δευτέρου Παγκοσμίου Πολέμου. Παρόλο που οι δοκιμαστές πιλότοι ανέφεραν ότι είχε εξαιρετικές επιδόσεις, πέραν του αρχικού πρωτοτύπου δεν ολοκληρώθηκαν άλλα ΜΒ&nbsp;5.

## Σχεδιασμός και ανάπτυξη
Το αεροσκάφος που εξελίχθηκε τελικά στο MB&nbsp;5 ξεκίνησε ως το δεύτερο πρωτότυπο του Martin-Baker MB 3. Το δεύτερο είχε προκύψει σε μια προσπάθεια να καλυφθεί η απαίτηση F.18/39 του Υπουργείου Αεροπορίας για την απόκτηση νέου ευέλικτου μαχητικού το οποίο θα μπορούσε να πετά με ταχύτητες άνω των 400&nbsp;mph. Το αρχικό ΜΒ&nbsp;3 συνετρίβη το 1942, με απώλεια του πιλότου του. Συνέπεια του ατυχήματος ήταν να καθυστερήσει η ολοκλήρωση του δεύτερου πρωτοτύπου. Αρχικά προβλέπονταν η ενσωμάτωση διάφορων αλλαγών και η ολοκλήρωση του ως ΜΒ&nbsp;4, όμως αντί αυτού προτιμήθηκε τελικά ο ριζικός επανασχεδιασμός.

Το νέο αεροσκάφος ονομάστηκε ΜΒ&nbsp;5. Είχε πτέρυγες παρόμοιες με του ΜΒ&nbsp;3, αλλά εντελώς διαφορετική άτρακτο κατασκευασμένη από ατσάλινους σωλήνες. Προωθούνταν από υδρόψυκτο V-12 κινητήρα Rolls-Royce Griffon 83, μέγιστης ισχύος 2.340&nbsp;hp, που κινούσε δύο τρίφυλλες έλικες στρεφόμενες με αντίθετη φορά. Ο οπλισμός αποτελούνταν από τέσσερα πυροβόλα Hispano-Suiza HS.404 των 20&nbsp;mm στα φτερά και το σύστημα προσγείωσης ήταν ανασυρόμενο. Ολοκληρώθηκε στα πλαίσια του συμβολαίου για την κατασκευή του ΜΒ&nbsp;3.

## Δοκιμές και αξιολόγηση του αεροσκάφους
Η παρθενική πτήση του πρωτοτύπου (αριθμός σειράς: *R2496*) πραγματοποιήθηκε στις 23 Μαΐου 1944. Οι επιδόσεις του αεροσκάφους καθώς και η διάταξη του πιλοτηρίου εντυπωσίασαν τους πιλότους.

: "Κατά την γνώμη μου είναι ένα εξαιρετικό αεροσκάφος, ειδικά αν ληφθεί υπόψη το γεγονός ότι πραγματοποίησε την παρθενική του πτήση ήδη στις 23 Μαΐου 1944" &#32;&#32;&#32;&#32; &ndash; Δοκιμαστής πιλότος Έρικ Μπράουν (Eric Brown), 1948 

Ο εξαιρετικός πιλότος ακροβατικών επιδείξεων Janusz Żurakowski συμμετείχε με το MB&nbsp;5 στο Αεροπορικό Σαλόνι του Φάρνμπορω (Farnborough) τον Ιούνιο του 1946.

Παρά τις δυνατότητες του, το ΜΒ&nbsp;5 δεν εντάχθηκε σε παραγωγή διότι η RAF προτίμησε να επικεντρωθούν οι προσπάθειες στα αεριωθούμενα μαχητικά. Ένα ακόμα λόγος που οδήγησε στην ακύρωση του είναι ότι παρουσίασε βλάβη κατά την διάρκεια επίδειξης ενώπιον του πρωθυπουργού Ουίνστον Τσώρτσιλ, του Αρχηγού του επιτελείου της αεροπορίας και αρκετών σημαντικών προσωπικοτήτων. Άλλο αίτιο ήταν, σύμφωνα με τον Michael Bowyer, ότι η εταιρία Martin-Baker δεν διέθετε ούτε τις υποδομές ούτε την αναγκαία υποστήριξη από το κράτος για να εντάξει το ΜΒ&nbsp;5 σε παραγωγή. Επίσης η αργή εξέλιξη του ενδέχεται να οφείλεται στην απουσία κατάλληλων εγκαταστάσεων.

## Δείτε επίσης

### Αεροσκάφη που σχετίζονται με την ανάπτυξη του ΜΒ&nbsp;5
* Martin-Baker MB 3

### Παρόμοια αεροσκάφη
* CAC CA-15
* Hawker Sea Fury
* Messerschmitt Me 309
* North American P-51 Mustang
* Supermarine Spiteful

### Κατάλογοι
* Κατάλογος μαχητικών αεροσκαφών

## Σημειώσεις


## Παραπομπές


## Βιβλιογραφία
* Bowyer, Michael J.F. *Interceptor Fighters for the Royal Air Force 1935–45*. Wellingborough, UK: Patrick Stephens Ltd., 1984. ISBN 0-85059-726-9.
* Buttler, Tony. *Secret Projects: British Fighters and Bombers 1935–1950* (British Secret Projects 3). Leicester, UK: Midland Publishing, 2004. ISBN 1-85780-179-2.
* Brown, Captain Eric. *Wings of the Weird & Wonderful, Volume 1*. London: Airlife, 1983. ISBN 0-906393-30-2.
* Donald, David. "Martin-Baker Fighters." *Wings of Fame*, Vol. 9, 1997, Aerospace Publishing Ltd., ISSN 1361-2034.
* Green, William, ed. "Mr. Martin's Memorable M.B.5." *Air International* Vol. 16, no. 2, February 1979.
* Green, William. *War Planes of the Second World War: Fighters, Volume Two*. London, Macdonald & Co. (Publishers) Ltd., 1961.
* Green, William and Swanborough, Gordon. *WW2 Fact Files: RAF Fighters, Part 2*. London: Macdonald and Jane's Publishers Ltd., 1979. ISBN 0-354-01234-7.
* Jane, Fred T. "The Martin-Baker F.18/39." *Jane’s Fighting Aircraft of World War II*. London: Studio, 1946.  ISBN 1-85170-493-0.
* Zuk, Bill. *Janusz Zurakowski: Legends in the Sky.* St. Catharine's, Ontario: Vanwell, 2004. ISBN 1-55125-083-7.

## Εξωτερικοί σύνδεσμοι
* 

Κατηγορία:Αεροσκάφη Martin-Baker
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου